जसपा विभाजनविरुद्ध यादवले दायर गरेको रिट पूर्ण इजलासमा
आफू नेतृत्वको जनता समाजवादी पार्टी, नेपाल विभाजनको विरुद्धमा अध्यक्ष उपेन्द्र यादवले दायर गरेको रिटको सुनुवाइ पूर्ण इजलासमा पठाउन सर्वोच्च अदालतले आदेश गरेको छ । 
काठमाडौँ — आफू नेतृत्वको जनता समाजवादी पार्टी, नेपाल विभाजनको विरुद्धमा अध्यक्ष उपेन्द्र यादवले दायर गरेको रिटको सुनुवाइ पूर्ण इजलासमा पठाउन सर्वोच्च अदालतले आदेश गरेको छ ।  सर्वोच्च अदालतका न्यायाधीशद्वय हरिप्रसाद फुयाल र तिलप्रसाद श्रेष्ठको इजलासले जसपा, नेपाल विभाजनविरुद्धको रिट पूर्ण इजलासमा पठाउने आदेश गरेको छ । शुक्रबार र आइतबार न्यायाधीशद्वय फुयाल र श्रेष्ठको इजलासमा यादवले दायर गरेको रिटमाथि सुनुवाइ भएको थियो ।दुई दिनको बहस सुनेपछि जसपा, नेपाल विभाजनविरुद्धको रिटको टुंगो पूर्ण इजलासबाट लाग्नुपर्ने ठहर गर्दै पूर्ण इजलासमा पठाउने आदेश भएको हो ।जसपा, नेपालबाट विभाजन भएर अशोक राईको नेतृत्वमा जनता समाजवादी पार्टी गठन भएको थियो । पार्टी विभाजन भएपछि उपेन्द्र यादव सरकारबाट बाहिरिएर प्रतिपक्षमा बसेका थिए भने राई नेतृत्वको पार्टी सरकारमा गएको थियो । 